ธปท.เผยศก.ไทยไตรมาสแรกโตดีกว่าคาด
ธปท.เผยตัวเลขการเติบโตของเศรษฐกิจไทยไตรมาสแรกโต 3.3% สูงกว่าที่ประเมินไว้ แต่ยังมีปัจจัยเสี่ยงต้องติดตาม
15 พ.ค. 2560

ธปท.เผยตัวเลขการเติบโตของเศรษฐกิจไทยไตรมาสแรกโต 3.3% สูงกว่าที่ประเมินไว้ แต่ยังมีปัจจัยเสี่ยงต้องติดตามนายดอน นาครทรรพ ผู้อำนวยการอาวุโส ฝ่ายเศรษฐกิจมหภาค ธนาคารแห่งประเทศไทย (ธปท.)  เปิดเผยว่า ตัวเลขการเติบโตทางเศรษฐกิจ(จีดีพี)ไตรมาสที่ 1 ปี 2560 ขยายตัว3.3 %เทียบกับระยะเดียวกันปีก่อน สูงกว่าที่ ธปท. ได้ประเมินไว้ โดยแรงขับเคลื่อนมาจากการใช้จ่ายในประเทศและการส่งออกสินค้าและบริการที่ขยายตัวดี แม้การลงทุนภาคเอกชนยังอยู่ในระดับต่ำ ทั้งนี้ ยังมีปัจจัยเสี่ยงที่ต้องติดตามต่อไปอย่างใกล้ชิด ได้แก่ นโยบายการค้าของสหรัฐฯ แนวโน้มการดำเนินนโยบายการเงินของประเทศเศรษฐกิจหลัก และความต่อเนื่องของการลงทุนในโครงการขนาดใหญ่ของภาครัฐ